**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa: 003-06/21-02/4

Urbroj:2175-28-01-21-1

U Sinju, 20.4.2021.

 **ZAPISNIK 32. SJEDNICE ŠKOLSKOG ODBORA**

**Nazočni članovi:**

Gordana Blažević, predsjednica (predstavnica Nastavničkog vijeća), Goran Batarelo (predstavnik svih zaposlenika), Ivica Borić (predstavnik Nastavničkog vijeća) Luka Prolić (predstavnik Vijeća roditelja) i Anamarija Doljanin (predstavnica Osnivača).

**Nisu nazočni:**

Ivan Bugarin i Neven Filipović (predstavnici Osnivača)

**Ostali nazočni** (po službenoj dužnosti): ravnatelj Stipe Ivišić, tajnica Milidina Mić

Predsjednica Školskog odbora pozdravlja nazočne, te konstatira da bi netko od članova trebao voditi zapisnik na današnjoj sjednici. Nakon kraće rasprave članovi su predložili, a Ivica Borić prihvatio da na današnjoj sjednici on piše zapisnik. Utvrđeno je da postoji kvorum za donošenje odluka te predsjednica Školskog odbora otvara 32. sjednicu.

**Dnevni red:**

1. Verifikacija zapisnika 31. sjednice Školskog odbora.
2. Pravilnik o postupanju s osobnim podacima/Politika zaštite privatnosti
3. Izbor po natječaju
4. Prijedlozi i mišljenja.

Predsjednica Školskog odbora predlaže da se u dnevni red uvrsti i donošenje odluke o pokretanju izbora članova novog školskog odbora jer aktualnom u srpnju istječe mandat. Predlaže izmijenjeni dnevni red:

1. Verifikacija zapisnika 31. sjednice Školskog odbora.
2. Pravilnik o postupanju s osobnim podacima/Politika zaštite privatnosti
3. Izbor po natječaju
4. Odluka o pokretanju izbora članova novog školskog odbora
5. Prijedlozi i mišljenja.

Dnevni red je jednoglasno prihvaćen.

 ***AD.1. Verifikacija zapisnika 31. sjednice Školskog odbora***

Zapisnik se jednoglasno usvaja.

***AD.2. 2.Pravilnik o postupanju s osobnim podacima/Politika zaštite privatnosti***

Tajnica Milidina Mič objašnjava postupak donošenja Pravilnika o postupanju s osobnim podacima, čije je donošenje zakonska obveza Škole.

Nakon kraće rasprave Pravilnik o postupanju s osobnim podacima se jednoglasno usvaja.

***AD.3 Izbor po natječaju***

Ravnatelj objašnjava razloge raspisivanja natječaja. Na prošloj sjednici ravnatelj nije dobio suglasnost članova Odbora zbog čega su predloženi kandidati primljeni u radni odnos na određeno od 60 dana. U zakonskom roku poštujući proceduru raspisani su natječaji te je Povjerenstvo za procjenu ni vrednovanje kandidata provelo natječajnu proceduru do kraja. Ravnatelj predlaže kandidate s najvećim brojem bodova kako slijedi:

* za **nastavnika povijesti** – 4 sata nastave tjedno na neodređeno nepuno radno vrijeme - **Ante Jureta**.

Suglasnost je prihvaćena glasovima: 4 za, 1 protiv.

* za **nastavnika Poznavanja robe** – 6 sata nastave tjedno za određeno nepuno radno vrijeme **– Đani Erceg**

Suglasnost je odbijena glasovima: 2 protiv, 3 suzdržana

* za **stručnog učitelja praktične nastave frizera** 9,7 nastave tjedno na neodređeno nepuno radno vrijeme **– Antonija Bikić Šušnjara**.

Suglasnost je jednoglasno prihvaćena.

***AD.* 4 Odluka o pokretanju izbora članova novog školskog odbora**

Budući da 9.7.2021. istječe mandat Školskom odboru Predsjednica Školskog odbora Gordana Blažević predlaže Odboru da se donese odluka o pokretanju izbora članova novog školskog odbora. Tajnica Milidina Mič ukratko objašnjava rokove i proceduru izbora novih članova Odbora.

Odluka o pokretanju izbora članova novog školskog odbora donesena je jednoglasno.

**AD. 5. Prijedlozi i mišljenja**

Ravnatelj napominje kako zaposlenici škole imaju pravo na izmjenu ugovora o radu, a tajnica objašnjava postupak te napominje kako u slučaju promjene broja sati za izmjenu ugovora treba suglasnost Odbora.

Zapisničar: Predsjednica Školskog odbora:

Ivica Borić Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_